**טיפול בשדה וחצר גינות משותף וצמחים הגדלים בבית**

**טיפול בשדה וחצר**

1. **משנה מסכת שביעית פרק ג משנה ז**

המסקל את שדהו נוטל את העליונות ומניח את הנוגעות בארץ ... אם יש תחתיהן סלע או קש הרי אלו ינטלו:

1. **ר' עובדיה מברטנורא מסכת שביעית פרק ג משנה ז**

המסקל שדהו - שמסלק האבנים מן השדה, לשון סקלו מאבן (ישעיה סב):

ומניח את התחתונות הנוגעות בארץ - דבכה"ג לא מחזי כמתקן שדה:

אם יש תחתיהן סלע או קש - לא מחזי כמתקן כיון דאין המקום ראוי לזריעה:

1. **רמב"ם הלכות שמיטה ויובל פרק ב הלכה י**

(עא) המסקל שדהו בשביעית (עב) מפני שהוא צריך לאבנים (עג) נוטל את העליונות (עד) ומניח את (עה) הנוגעות בארץ, וכן אם היה לו בשדהו (עו) גרגר של צרורות, (עז) או גל של אבנים נוטל את העליונות (עח) ומניח את הנוגעות בארץ, \* ואם יש תחתיהן (עט) סלע או קש יטול את כולן.

1. **דרך אמונה הלכות שמיטה ויובל פרק ב הלכה י**

(עא) המסקל שדהו בשביעית. דהיינו שרוצה לפנות האבנים משדהו (קטו) אפי' מתחיל בשביעית:

(עב) מפני שהוא צריך לאבנים. (קטז) היינו כשלא ניחא לי' כלל תיקון השדה אבל אם ניחא לי' גם תיקון השדה אסור גם אם מניח הנוגעות בארץ ... ואם מתכוין ליפות השדה אסור גם בשל חברו:

 (עח) ומניח את הנוגעות בארץ. (קכג) דכיון שאינו משליך כולן אינו נראה כמתקן שדהו (קכד) ואם הוא דבר העומד לפנותו כמו כלי תשמיש מותר ליטלו אף אם נוגע בארץ:

(עט) סלע או קש. כיון שאין המקום ראוי לזריעה יכול ליטלן (קכה) וי"א שאם יש בקצת המקום סלע או קש נוטל אפי' מהמקום שאין שם סלע או קש:

1. **אגלי טל ביאורים מלאכת חורש אות טז**

(לגבי שבת)

[טז] בשדה חייב משום חורש וכו'. ש"ס מכילתין ע"ג: אמר רב ששת היתה לו גבשושית ונטלה בבית חייב משום בונה בשדה חייב משום חורש. אמר רבא היתה לו גומא וטממה בבית חייב משום בונה בשדה משום חורש... ע"כ נראה דהא ודאי בית לאו דווקא בית ממש. רק מקום המוכן לדירה בית חצר ומבוי. וכן הוא במג"א סי' רמ"ד [סק"ח] ברחוב העיר דחייב בו משום בונה שמתקן הרחוב. ושדה נקרא כל מקום שראוי לזריעה ואינו עומד לדירה ולהילוך בני אדם דבעומד לדירה וכו' אינו חייב משום חורש שאם יזרע בו ביטל דירתו דזרעים מבטלין דירה. וע"כ לא חשוב מתקן במה שמכין המקום לזריעה. שאם יזרע בו יקלקלנו ממה שעומד עכשיו. דעכשיו עומד לדירה ובזריעה יבטל הדירה.

1. **משנה מסכת שביעית פרק ג משנה י**

הבונה גדר בינו ובין רשות הרבים מותר להעמיק עד הסלע

**7) רמב"ם הלכות שמיטה ויובל פרק ב הלכה יד**

\* אסור לו לבנות גדר בשביעית (צז) בין שדהו לשדה חבירו, אבל בונה גדר (צח) בינו (צט) ובין ר"ה, (ק) ומותר להעמיק עד (קא) הסלע

**8) דרך אמונה הלכות שמיטה ויובל פרק ב הלכה יד**

(צז) בין שדהו לשדה חברו. (קנא) דחיישי' שמא ימלך לזרוע אותו מקום ולא יעשה גדר (קנב) ודוקא בשדה אבל בחצר מותר לבנות:

(צח) בינו ובין רה"ר. (קנג) שאין דרך לזרוע סמוך לרה"ר ואין כאן מקום חשד:

**גינות משותף**

**9) שולחן ערוך אורח חיים הלכות שבת סימן רמו סעיף ג**

 (י) אסור להשכיר או להשאיל \* בהמתו לאינו יהודי (יא) כדי שיעשה בה מלאכה בשבת, שאדם מצווה (יב) על \* שביתת בהמתו. הגה: אבל יכול להשכירה או להשאילה, ולהתנות שיחזירנה לו קודם השבת, אבל לא מהני אם מתנה עם הא"י שתנוח בשבת, כי (יג) אין האינו יהודי נאמן על כך (סמ"ג וסה"ת ומרדכי פ"ק דשבת) ואם השאילה או השכירה לאינו יהודי, והתנה עמו להחזירה לו קודם השבת ועיכבה בשבת, (יד) יפקירנה (טו) בינו לבין עצמו קודם השבת, או יאמר (טז) בהמתו קנויה לא"י, (יז) כדי שינצל מאיסורא דאורייתא. הגה: ואם רוצה, יכול להפקירה לפני ג' בני אדם כדין שאר הפקר, ואפילו הכי אין שום אדם יכול לזכות בה (יח) דודאי אין כוונתו רק כדי להפקיע מעליו איסור שבת (טור)

**10) משנה ברורה על שולחן ערוך אורח חיים הלכות שבת סימן רמו סעיף ג**

 (יא) כדי שיעשה וכו' - צ"ל שמא יעשה בה [הגר"א וכן מוכח מהש"ע גופא]:

(יב) על שביתת בהמתו - דכתיב למען ינוח שורך וחמורך וגו' ואף על גב דהשכיר הבהמה לא"י הא קי"ל דשכירות לא קניא והו"ל בהמתו של ישראל ומצווה על שביתתה [יב] וי"א דלחומרא אמרינן דשכירות קניא וע"כ אם ישראל שכר בהמה מא"י מצווה על שביתתה [יג] ונכון להחמיר כיון דהוא איסור דאורייתא [יד] ואם שכרה מא"י וחזר והשכירה לא"י שרי ממה נפשך. ואם קנה בהמה מא"י או מכר לא"י במשיכה לחוד או בכסף לחוד הוי ספיקא דדינא ואזלינן לחומרא לענין שביתת בהמה [תו"ש]:

(טו) בינו לבין עצמו - שאז אינו מצווה על שביתתה כיון שאינו שלו שכבר הפקירה [יז] ואף על גב דהפקר בעינן שיהיה בפני שלשה זהו מדרבנן אבל מדאורייתא אפילו בינו לבין עצמו סגי והכא שכבר השכירה והתנה עמו שיחזירנה ועיכבה די בזה כדי להנצל מאיסורא דאורייתא ועיין בב"י שיש פוסקים שסוברין דגם בכאן אף שהוא דיעבד בעינן דוקא תלתא וע"כ טוב ליזהר בזה לכתחלה אם יש באפשרי ועכ"פ יזהר להפקירה בפני אחד [יח] דרבים מגדולי הפוסקים סוברים דאף דאורייתא אינה הפקר עד שיפקירה עכ"פ בפני אדם אחד ואפילו בפני אחד מאנשי ביתו די בזה:

(יח) דודאי אין כונתו - ר"ל שבודאי [כ] לא היה בדעתו שישאר הפקר לעולם כ"א ליום השבת בלבד כדי להפקיע מעליו איסור שבת ולאחר השבת יחזור לרשותו אבל ביום השבת גופא בודאי הוא הפקר גמור [וגם זה מקרי בשם הפקר וכדאיתא בגמרא דאפילו הפקר ליום אחד הוי הפקר] [כא] ואין צריך לחוש שמא יזכה בה אחר בשבת גופא שבודאי הא"י לא יניחנו כ"ז שהיא ת"י למלאכתו:

**11) קובץ תשובות הרב אלישיב חלק א סימן רלב**

ד. הלכה פסוקה באו"ח סי' רמ"ה סעי' ג' אם השאילה או השכירה בהמתו לנכרי והתנה עמו להחזירה לו קודם השבת ועיכבה בשבת יפקירנה כדי שינצל מאיסור דאורייתא וזה דווקא בדיעבד כשאין לו עצה אחרת עי' באחרונים שם, ואם הי' בידו למנוע את הנכרי שלא יעבוד בבהמתו אין להשתמש בהפקר, ואין זה ענין למ"ש המרדכי לגבי ציצית שאי קיום המצוה הוא בשוא"ת משא"כ בשביתת בהמתו או בשביתת שדהו בשביעית יש כאן ביטול מצוה בקו"ע אכמ"ל.

**צמחים הגדלים בבית**

**12) תלמוד ירושלמי מסכת ערלה פרק א הלכה ב**

רבי יוחנן בשם רבי ינאי אילן שנטעו בתוך הבית חייב בערלה ופטור מן המעשרות דכתיב [דברים יד כב] עשר תעשר את כל תבואת זרעך היוצא השדה. ובשביעית צריכ' דכתיב [ויקרא כה ב] ושבתה הארץ שבת לה' וכתיב [שם ד] שדך לא תזרע וכרמך לא תזמור:

**13) פני משה מסכת ערלה פרק א הלכה ב**

אילן שנטעו בתוך הבית. לענין ערלה חייב דלא כתיב שדה בערלה אלא הארץ ונטעתם בכל מקום אשר יהיה נטוע בארץ אבל לענין מעשרות פטור דכתיב ביה היוצא השדה ולא היוצא בתוך הבית:

ובשביעית צריכה. ולענין שביעית מספקא לן וצריכה למיבעי משום דכתוב אחד אומר ושבתה הארץ משמע דבכל מקום שהוא בארץ נוהג בו שביעית וכתוב א' אומר שדך לא תזרע וגו' דמשמע דוקא אם הוא בשדך ולא בתוך הבית ומסתברא דמספיקא לחומרא:

**14) דרך אמונה הלכות שמיטה ויובל פרק א הלכה ו**

נו) (*בענין זריעה*)... ואף בעציץ שאינו נקוב בבית הדעת נוטה להחמיר אלא מי שסומך על הפה"ש (הפאת השולחן *שמקל משום ששמיטה בזמן הזה מדרבנן*) בעציץ שאינו נקוב בבית אין לנו כח למחות דיש להם על מי שיסמכו ויש לחקור אחר המנהג ואם אבותינו נהגו בו איסור אין כח להתיר וההלכה רופפת והלך אחר המנהג עכ"ל החזו"א (קי)

**15) דרך אמונה - ציון ההלכה הלכות שמיטה ויובל פרק א ס"ק (קי)**

וכן הורה מרן להקל בזה להשקות בלי הגבלה